title: Id-Deċiżjoni Nru 786/2004/KE tal-Parlament Ewropew u tal-Kunsill tal-21 ta' April 2004 li temenda d-Deċiżjonijiet Nru 1720/1999/KE, Nru 253/2000/KE, Nru 508/2000/KE, Nru 1031/2000/KE, Nru 1445/2000/KE, Nru 163/2001/KE, Nru 1411/2001/KE, Nru 50/2002/KE, Nru 466/2002/KE, Nru 1145/2002/KE, Nru 1513/2002/KE, Nru 1786/2002/KE, Nru 291/2003/KE u Nru 20/2004/KE bil-għan li tadatta l-ammonti ta' referenza sabiex ikun meqjus it-tkabbir ta' l-Unjoni Ewropea

text:
Avviż Legali Importanti

|

32004D0786

Official Journal L 138 , 30/04/2004 P. 0007 - 0011

		Id-Deċiżjoni Nru 786/2004/KE tal-Parlament Ewropew u tal-Kunsilltal-21 ta' April 2004li temenda d-Deċiżjonijiet Nru 1720/1999/KE, Nru 253/2000/KE, Nru 508/2000/KE, Nru 1031/2000/KE, Nru 1445/2000/KE, Nru 163/2001/KE, Nru 1411/2001/KE, Nru 50/2002/KE, Nru 466/2002/KE, Nru 1145/2002/KE, Nru 1513/2002/KE, Nru 1786/2002/KE, Nru 291/2003/KE u Nru 20/2004/KE bil-għan li tadatta l-ammonti ta' referenza sabiex ikun meqjus it-tkabbir ta' l-Unjoni EwropeaIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi il-Komunità Ewropea, u partikolarment l-Artikoli 129, l-Artikolu 137(2), l-Artikolu 149, l-Artikolu 150, l-Artikolu 151(5), l-Artikolu 152, l-Artikolu 153, l-Artikolu 156, l-Artikolu 166(1), l-Artikolu 175(1) u l-Artikolu 285 tiegħu,Wara li kkunsidraw il-proposta mill-Kummissjoni,Wara li kkunsidraw l-opinjoni tal-Kumitat Ekonomiku u Soċjali Ewropew,Wara li kkonsultaw lill-Kumitat tar-Reġjuni,aġixxu b'konformità mal-proċedura stabbilita fl-Artikolu 251 tat-Trattat [1],Billi:Sabiex jittieħed qies tat-tkabbir ta' l-Unjoni Ewropea, l-ammonti ta' referenza, rispettivament l-ammont globali massimu, għandhom ikunu adattati f'dawn id-Deċiżjonijiet tal-Parlament Ewropew u tal-Kunsill li ġejjin:- Nru 1720/1999/KE tat-12 ta' Lulju 1999 li tadotta serje ta' azzjonijiet u miżuri sabiex tkun assigurata l-interoperabbilità ta', u ta' l-aċċess tal-oqfsa trans-Ewropej għall interchange elettroniku tad-data bejn l-amministrazzjoniet (IDA) [2],- Nru 253/2000/KE ta' l-24 ta; Jannar 2000 li tistabbilixxi it-tieni fażi tal-programm ta' azzjoni tal-Komunità fil-qasam ta' l-edukazzjoni "Socrates" [3],- Nru 508/2000/KE ta' l-14 ta' Frar 2000 li tistabilixxi il-programm "Culture 2000" (Kultura) [4],- Nru 1031/2000/KE tat-13 ta' April 2000 li tistabilixxi il-programm ta' azzjoni tal-Komunità "Youth" (Żagħżagħ) [5],- Nru 1445/2000/KE tat-22 ta' Mejju 2000 dwar l-applikazzjoni tat-teknika tal-istħarriġ bl-ajru u tas-serbien mill-bogħod għall-istatistika agrikola għall-1999 sal-2003 [6],- Nru 163/2001/KE tad-19 ta' Jannar 2001 dwar l-implementazzjoni ta' programm ta' taħriġ għall-professjonali fil-programm industriali awdjo-viżżiv Ewropew (MEDIA-Training) (Taħriġ tal-MEDJA) (2001 sa 2005) [7],- Nru 1411/2001/KE tas-27 ta' Ġunju 2001 dwar il-Qafas Ewropew għall-koperazzjoni dwar it-tħeġġiġ ta' żviluppi urbani sostenibbli [8],- Nru 50/2002/KE tas-7 ta' Diċembru 2001 li tistabbilixxi programm ta' azzjoni tal-Komunità ħalli jinkorraġixxi koperazzjoni bejn l-Istati Membri ħalli tkun miġġielda l-esklużjoni [9],- Nru 466/2002/KE ta' l-1 ta' Marzu 2002 li tistabbilixxi programm ta' azzjoni tal-Komunità għat-tħeġġiġ ta' l-organizzazzjonijiet mhux-governamentali primarjment attivi fil-qasam tal-protezzjoni ambjentali [10],- Nru 1145/2002/KE ta' l-10 ta' Ġunju 2002 dwar miżuri inċentivi tal-Komunità fil-qasam ta' l-impiegi [11],- Nru 1513/2002/KE tas-27 ta' Ġunju 2002 li tikkonċerna it-sitt programm qafas dwar ir-riċerka, l-iżvilupp teknoloġiku u l-attivitajiet ta' demostrazzjoni tal-Komunità Ewropea, li jikkontribwixxu għall-ħolqien taż-Żona ta' Riċerka Ewropea u ta' l-innovazzjoni (2002 sa 206) [12]; l-ammont adottat għandu jkun applikabli għall-implementazzjoni ta' l-attivitajiet kollha li hemm provvediment dwarhom fil-programm qafas, b'konformità ma l-Artikolu 166(3) tat-Trattat,- Nru 1786/2002/KE tat-23 ta' Settembru 2002 li tadatta programm ta' azzjoni tal-Komunità fil-qasam tas-saħħa pubblika (2003 sa 2008) [13],- Nru 291/2003/KE tas-6 ta' Frar 2003 li tistabbilixxi is-Sena Ewropea ta' l-Edukazzjoni permezz tal-Isport 2004 [14]- Nru 20/2004/KE tat-8 ta' Diċembru 2003 li tistabbilixxi qafas ġenerali għall-finanzjament ta' l-azzjonijiet tal-Komunità bħala sostenn tal-istrateġija tal-konsumatur għas-snin 2004 sa 2007 [15].IDDEĊIDEW KIF ĠEJ:Artikolu 1L-Artikolu 15 tad-Deċiżjoni Nru 1720/1999/KE għandu jkun mibdul b'dan li ġej:"L-Artikolu 15Provveddiment ta' fondi1. Il-qafas finanzjarju għall-azzjoni tal-Komunità permezz ta' din id-Deċiżjoni għall-perijodu taż-żmien 2002 sa 2004 għandu jkun ta' EUR 34,9 miljun.2. L-approprjazzjonijiet annwali għandhom ikunu awtorizzati mill-awtorità tal-budget fil-limiti tal-perspettiva finanzjarja."Artikolu 2L-Artikolu 10(1) tad-Deċiżjoni Nru 253/2000/KE għandu jkun mibdul b'dan li ġej:"1. Il-qafas finanzjarju għall-implimentazzjoni ta' dan il-programm għall-perijodu taż-żmien speċifikat fl-Artikolu 1 huwa b'dan stabbilit għal EUR 2060 miljun."Artikolu 3L-Artikolu 3 tad-Deċiżjoni 508/2000/KE għandu jkun emendat kif ġej:1. L-intestatura "Budget" għandha tkun mibdula bl-intestatura "Provveddiment ta' fondi"2. L-ewwel paragrafu għandu jkun mibdul b'dan li ġej:"Il-qafas finanzjarju għall-implimentazzjoni tal-programm "Culture 2000" għall-perijodu taż-żmien referut fl-Artikolu 1 huwa b'dan stabbilit għal EUR 170,7 miljun."Artikolu 4L-Artikolu 9(1) tad-Deċiżjoni Nru 1031/2000/KE għandu jkun mibdul b'dan li ġej:"1. Il-qafas finanzjarju għall-implimentazzjoni ta' dan il-programm għall-perijodu taż-żmien speċifikat fl-Artikolu 1 huwa b'dan stabbilit għal EUR 605 miljun."Artikolu 5L-ewwel paragrafu ta' l-Artikolu 3 tad-Deċiżjoni Nru 1445/2000/KE għandu jkun mibdul b'dan li ġej:"Il-qafas finanzjarju għall-implimentazzjoni ta' dan il-programm għall-perijodu 2004 sa 2007 huwa b'dan stabbilit għal EUR 14,75 miljun. EUR 11 il-miljun għandhom ikunu għall-perijodu sal-31 ta' Diċembri 2006. Għall-perijodu li jibda fl-1 ta' Jannar 2007, l-ammont propost għandu jkun meqjus bħala ikkonfermat jekk, għall-fażi inkwistjoni, dan ikun konsistenti mal-perspettiva finanzjarja fis-seħħ għall-perijodu li jibda fl-1 ta' Jannar 2007."Artikolu 6L-Artikolu 4(5) tad-Deċiżjoni Nru 163/2001/KE għandu jkun mibdul b'dan li ġej:"5. Il-qafas finanzjarju għall-implimentazzjoni ta' dan il-programm għall-perijodu taż-żmien referut fl-Artikolu 1 huwa b'dan stabbilit għal EUR 52 miljun"Artikolu 7L-ewwel subparagrafu ta' l-Artikolu 6(1) tad-Deċiżjoni Nru 1411/2001/KE għandu jkun mibdul b'dan li ġej:"1. Dan il-qafas ta' kooperazzjoni għandu jibda fl-1 ta' Jannar 2001 u għandu jispiċċa fil-31 ta' Diċembru 2004. Il-qafas finanzjarju għall-implimentazzjoni ta' dan il-qafas ta' koperazzjoni għall-perijodu taż-żmien 2001 sa 2004 għandu jkun ta' EUR 14,8 miljun."Artikolu 8L-Artikolu 6(1) tad-Deċiżjoni Nru 50/2002/KE għandu jkun mibdul b'dan li ġej:"1. Il-qafas finanzjarju għall-implimentazzjoni ta' dan il-programm għall-perijodu taż-żmien referut fl-Artikolu 1 huwa b'dan stabbilit għal EUR 85,04 miljun, inkluża n-nefqa teknika u amministrattiva."Artikolu 9L-Artikolu 7(2) tad-Deċiżjoni Nru 466/2002/KE għandu jkun mibdul b'dan li ġej:"2. Il-qafas finanzjarju għall-implimentazzjoni ta' dan il-Programm għall-perijodu 2002 sa 2006 huwa b'dan stabbilit għal EUR 34,3 miljun EUR."Artikolu 10L-Artikolu 12(1) tad-Deċiżjoni Nru 1145/2002/KE għandu jkun mibdul b'dan li ġej:"1. Il-qafas finanzjarju għall-implimentazzjoni ta' l-attivitajiet tal-Komunità referuti f'din id-Deċiżjoni għall-perijodu mill-1 ta' Jannar 2002 sal-31 ta' Diċembru 2006 għandu jkun ta' EUR 62,3 miljun."Artikolu 11Id-Deċiżjoni Nru 1513/2002/KEE hija hawnhekk emendata kif ġej:1. L-Artikolu 2(1) għandu jiġi mibdul b'dan li ġej:"1. L-ammont globali massimu għall-parteċipazzjoni finanzjarja tal-Komunità għall-programm intier tas-sitt programm qafas għandu jkun ta' EUR 17883 miljun. Il-proporzjon assenjat għal kull waħda mill-attivitajiet huwa stabbilit fl-Anness II."2. L-Anness II għandu jkun mibdul bit-test fl-Anness ta' din id-Deċiżjoni.Artikolu 12L-ewwel subparagrafu ta' l-Artikolu 7(1) tad-Deċiżjoni Nru 1786/2002/KE għandu jkun mibdul b'dan li ġej:"1. Il-qafas finanzjarju għall-implimentazzjoni tal-programm għall-perijodu taż-żmien speċifikat fl-Artikolu 1 huwa b'dan stabbilit għal EUR 353,77 miljun.. EUR 227,51 il-miljun għandhom ikunu għall-perijodu sal-31 ta' Diċembri 2006.Għall-perijodu li jibda fl-1 ta' Jannar 2007, l-ammont propost għandu jkun meqjus bħala ikkonfermat jekk, għall-fażi f'dan il-każ, dan ikun konsistenti mal-perspettiva finanzjarja fis-seħħ għall-perijodu li jibda fl-1 ta' Jannar 2007."Artikolu 13L-Artikolu 10 tad-Deċiżjoni 291/2003/KE għandu jkun emendat kif ġej:1. L-intestatura "Budget" għandha tkun mibdula bl-intestatura "Provveddiment ta' fondi".2. Il-paragrafu 1 għandu jkun mibdul b'dan li ġej:"1. Il-qafas finanzjarju għall-implementazzjoni ta' din id-Deċiżjoni huwa b'dan stabbilit fi EUR 12,1 miljun."Artikolu 14L-Artikolu 5(1) u (2) tad-Deċiżjoni Nru 20/2004/KE għandu jkun mibdul b'dan li ġej:"1. Il-qafas finanzjarju għall-implementazzjoni ta' din id-Deċiżjoni għall-perijodu ta' żmien mill-1 ta' Jannar 2004 sal-31 ta' Diċembri 207 huwa stabbilit għal EUR 81,8 miljun li minnhom EUR 60,6 miljun għandhom ikunu għall-perijodu sal-31 ta' Diċembru 2006.2. Għall-perijodu li jibda fl-1 ta' Jannar 2007, l-ammont propost għandu jkun meqjus bħala ikkonfermat jekk, għall-fażi in kwistjoni, dan ikun konsistenti mal-perspettiva finanzjarja fis-seħħ għall-perijodu li jibda fl-1 ta' Jannar 2007."Artikolu 15Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.Magħmula fi Strasbourg, fil-21 ta' April 2004.Għall-Parlament EwropewIl-PresidentP. CoxGħall-KunsillIl-PresidentD. Roche[1] L-Opinjoni tal-Parlament Ewropew tad-9 ta' Marzu 2004 (għadha mhix ippubblikata fil-Ġurnal Uffiċjali) u d-Deċiżjoni tal-Kunsill tal-5 ta' April 2004.[2] ĠU L 203, tat-3.8.1999, p. 9. Id-Deċiżjoni kif emendata bid-Deċiżjoni Nru 2045/2002/KE (ĠU L 316, ta' l-20.11.2002, p. 1).[3] ĠU L 28, tat-3.2.2000, p. 1. Id-Deċiżjoni kif emendata bid-Deċiżjoni Nru 451/2003/KE (ĠU L 69, tat-13.3.2003, p. 6).[4] ĠU L 63, ta' l-10.3.2000, p. 1. Id-Deċiżjoni kif emendata bid-Deċiżjoni Nru 626/2004/KE (ĠU L 99, tat-3.4.2004, p. 3).[5] ĠU L 117, tat-18.5.2000, p. 1.[6] ĠU L 163, ta' l-4.7.2000, p. 1. Id-Deċiżjoni kif emendata bid-Deċiżjoni Nru 2066/2003/KE (ĠU L 309, tas-26.11.2003, p. 9).[7] ĠU L 26, tas-27.1.2001, p. 1.[8] ĠU L 191, tat-13.7.2001, p. 1.[9] ĠU L 10, tat-12.1.2002, p. 1. Id-Deċiżjoni kif emendat bl-Att ta' l-Adeżjoni 2003.[10] ĠU L 75, tas-16.3.2002, p. 1.[11] ĠU L 170, tad-29.6.2002, p. 1.[12] ĠU L 232, tad-29.8.2002, p. 1.[13] ĠU L 271, tad-9.10.2002, p. 1.[14] ĠU L 43, tat-18.2.2003, p. 1.[15] ĠU L 5, tad-9.1.2004, p. 1.--------------------------------------------------ANNESS"L-ANNESS IIAMMONT GLOBALI MASSIMU, ISHMA RISPETTIVI U TQASSIM INDIKATTIVDawn huma l-ammont finanzjarju globali massimu u l-ishma rispettivi indikattivi tal-attivatijiet varji, kif hemm referenza għalihom fl-Artikolu 164 tat-Trattat:(milljuni EUR) |L-ewwel attività | 15174 |It-tieni attività | 658 |It-tielet attività | 319 |Ir-raba' attività | 1732 |Ammont globali massimu | 17883 |(milljuni EUR) |1. L-Iffukar u l-integrazzjoni tar-riċerka tal-Komunità | | | 14682 |Prioritajiet tematiċi | | 12438 | |Ix-xjenzi tal-ħajja, il-ġenomiċi u l-bioteknoloġija għas-saħħa | 2514 | | |— ġenomiċi avvanzati u l-applikazzjoni tagħhom għas-saħħa | 1209 | | |— il-ġlieda kontra l-mard ewlieni, | 1305 | | |— teknoloġiji tas-soċjetà ta' l-Informazzjoni | 3984 | | |Nanoteknoloġiji u nanoxjenzi, materjali multi funzjonali ibbażati fuq it-tgħarif u l-proċessi u l-apparti ġodda tal-produzzjoni | 1429 | | |L-eronawtika u l-ispazju | 1182 | | |Il-kwalità u s-sigurtà ta' l-ikel | 753 | | |Żvilupp sostenibbli, it-tibdil globali u l-ekosistemi | 2329 | | |— sistemi ta' l-eneġija sostenibbli | 890 | | |— trasport sostenibbli ta' fuq l-art | 670 | | |— it-tibdil globali u l-ekosistemi | 769 | | |Iċ-ċittadini u l-governanza f'soċjetà ibbażata fuq it-tgħarif | 247 | | |Attivitajiet speċifiċi li jkopru medda aktar wiesa ta' riċerka | | 1409 | |Appopp tal-istrateġija u l-antiċipazzjoni tal-ħtiġiet xjentifiċi u teknoloġiċi | 590 | | |Attivitajiet ta' riċerka oriżżontali li tinvolvi lill-SME/IŻM | 473 | | |Miżuri speċifiċi b'appoġġ tal-koperazzjoni internazzjonali | 346 | | |Attivitajiet mhux-nukleari taċ-Ċentru Konġunt tar-Riċerka | | 835 | |2. It-Tisħieħ taż-Żona tar-Riċerka Ewropea | | | 2854 |Riċerka u innovazzjoni | 319 | | |Riżorsi umani | 1732 | | |Infrastruttura tar-riċerka | 715 | | |L-Ixjenza u s-soċjetà | 88 | | |3. It-tisħieħ u l-pedamenti taż-Żona tar-Riċerka Ewropea | | | 347 |L-appoġġ għall-koordinazzjoni ta' l-attivitajiet | 292 | | |L-appoġġ għal żvilupp koħerenti tal-istrateġiji | 55 | | |Total | | | 17883.' |"--------------------------------------------------


title: 2008/184/KE: Deċiżjoni tal-Kunsill tad- 29 ta’ Frar 2008 dwar in-nomina ta' membru ġdid tal-Kummissjoni tal-Komunitajiet Ewropej

text:
               4.3.2008

               MT

               Il-Ġurnal Uffiċjali ta’ l-Unjoni Ewropea

               L 59/18

         DEĊIŻJONI TAL-KUNSILL
   tad-29 ta’ Frar 2008
   dwar in-nomina ta' membru ġdid tal-Kummissjoni tal-Komunitajiet Ewropej
   (2008/184/KE)
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, b'mod partikolari l-Artikolu 215, it-tieni inċiż,
   Wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 128 tiegħu, it-tieni inċiż,
   Billi:
   Skond l-ittra tat-28 ta' Frar 2008, ippreċiżata mill-ittra tad-29 ta' Frar 2008, is-Sur Markos KYPRIANOU rriżenja minn membru tal-Kummissjoni b'effett mit-2 ta' Marzu 2008, f'nofsillejl. Għandu jinstab sostitut għall-bqija tal-mandat tiegħu,
   IDDEĊIEDA:
   Artikolu 1
   Is-Sinjorina Androula VASSILIOU qed tiġi nnominata membru tal-Kummissjoni għall-perijodu bejn it-3 ta' Marzu 2008 sal-31 ta' Ottubru 2009.
   Artikolu 2
   Din id-Deċiżjoni għandha tidħol b'effett mit-3 ta' Marzu 2008.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.

      Magħmul fi Brussell, 29 ta’ Frar 2008.

            Għall-Kunsill

            Il-President

         M. COTMAN